open-index/open-wikipedia-markdown huggingface dataset:
Paul Murry

**Paul Murry** (25. marraskuuta 1911 Stanberry, Missouri – 4. elokuuta 1989 Palmdale, Kalifornia) oli yhdysvaltalainen Mikki Hiiri -sarjakuvan piirtäjä. Murry elätti itsensä aluksi maanviljelijänä 26-vuotiaaksi asti. Vuoden 1937 aikana hän työskenteli ensin vajaan vuoden mainosgraafikkona ja pääsi sitten töihin Disneyn animaatiostudioille. Siellä hän työskenteli animaattori Fred Mooren apulaisena esimerkiksi *[[Pinocchio (vuoden 1940 elokuva)|Pinocchion]]*, *[[Dumbo]]n*, *[[Fantasia (vuoden 1940 elokuva)|Fantasian]]* ja *[[Etelän laulu]]n* parissa. 

Murryn taiteilijanuran alku oli hyvin samanlainen kuin legendaarisella Carl Barksilla. Kumpikin oli piirtäjänä itseoppinut, kumpikin hakeutui 1930-luvun puolivälissä töihin Disneyn animaatiostudiolle ja kumpikin ryhtyi 1940-luvun puolella kokopäivätoimisesti piirtämään sarjakuvia Western Publishing Companyn parissa. Sotaan lähteneiden tilalle tarvittiin Disneyllä sarjakuvapiirtäjiä ja Floyd Gottfredson tarjosi paikkaa Murrylle tammikuussa 1943 ja hän alkoi piirtää sarjakuvia animaattorin työnsä ohella. Vuonna 1946 hän lopetti työt animaattorina, muutti Oregoniin maanviljelijäksi ja piirsi freelancerina sarjakuvia ja muita piirroksia eri lehtiin. Keväällä 1950 Murry piirsi ensimmäisen Aku Ankka -sarjansa ja samana kesänä ensimmäisen Mikki Hiiri -sarjansa, joka oli 24-sivuinen *Monster Whale*. Murryn parhaina töinä pidetään 1950-luvulla ja 1960-luvun alussa *[[Walt Disney's Comics and Stories]]*- ja *Mickey Mouse* -lehdissä ilmestyneitä pitkiä Mikki-seikkailuja. Murrylle ei kuitenkaan jäänyt vieraaksi Aku Ankkakaan, ja hän piirsi myös Nakke Nakuttajaa. Vuosina 1951–1953 julkaistiin sanomalehdissä Murryn piirtämää ja Dick Huemerin käsikirjoittamaa lännensarjakuvaa.

Murry loi käsikirjoittaja Del Connelin kanssa Superhessun. Murry palautti sarjakuviin Floyd Gottfredsonin vuonna 1939 keksimän Mustakaavun, joka oli välillä ollut muutamia vuosia unohduksissa. Murrya ylisti myös Romano Scarpa, Italian kenties arvostetuin Mikki Hiiri -piirtäjä. Murryn sarjoja ilmestyi runsaasti suomalaisessa *[[Aku Ankka (lehti)|Aku Ankka]]* -lehdessä sen ensimmäisten vuosikymmenten aikana. Murry piirsi uudelleen muutamia Floyd Gottfredsonin Mikki-seikkailuja, ja nämä Murryn versiot tulivat useimmille suomalaisille tutuiksi aiemmin kuin Gottfredsonin alkuperäiset.

Murryn piirrostyötä on kehuttu, mutta jatkosarjojen juonia on moitittu toistosta varsinkin loppuaikoina. Käsikirjoitukset Murryn sarjoihin teki useimmiten Carl Fallberg. 1970-luvun alussa Murryn Mikki-tarinat muuttuivat jatkosarjoista kahdeksan sivun pituisiksi. Loppuaikojen lyhyet ja innottomat käsikirjoitukset eivät motivoineet Murrya, jolloin aiemmin melko yksityiskohtaiset taustat jäivät pois, piirroksissa näkyivät myös rutinoituminen ja kangistuminen.

Paul Murry piirsi viimeisen Mikki-sarjakuvan vuosien 1982–1983 vaihteessa ja vietti rauhallisia eläkepäiviä luonnontieteiden, maanviljelyksen ja musiikin parissa. Murry kuoli elokuussa 1989 Palmdalessa Kaliforniassa.

## Lähteet
Enolit

**Enoli** tai **alkenoli** on alkeeni, jossa hydroksyyliryhmä on sitoutunut hiiliatomiin, jolla on kaksoissidos. Nimitys enoli on yhdistetty kaksoissidoksen *en*- ja alkoholin -*oli* -tunnisteista. 
Enolit ja karbonyyliyhdisteet, kuten ketonit ja aldehydit, ovat isomeerejä. Puhtainakin aineina ne muuttuvat spontaanisti toisikseen. Tätä kutsutaan keto-enolitautomeriaksi. Usein toinen tautomeeri on paljon suositumpi; yleensä se on ketoni tai aldehydi, mutta jos kaksoissidos on konjugoitunut, myös enolitautomeeri voi olla suositumpi.

Oikeanpuolinen enolimuoto ei ole stabiili, vaan se muuttuu vasemmanpuoleiseksi ketomuodoksi. Happi on elektronegatiivisempi kuin hiili, ja se muodostaa voimakkaampia kemiallisia sidoksia. Näin ollen hiili—happi-kaksoissidos on yli kaksi kertaa voimakkaampi kuin yksinkertainen sidos, mutta hiili—hiili-kaksoissidos on heikompi kuin kaksi yksinkertaista sidosta.

Konjugoituneissa yhdisteissä, kuten 1,3-dikarbonyyli- ja 1,3,5-trikarbonyyliyhdisteissä, enolimuoto on yleisempi, sillä stabiilisuutta lisäävää resonanssia ja molekyylin sisäisiä vetysidoksia muodostuu vain enoli-, eikä ketomuodoissa.
  

## Enolaatti-ioni
Kun enolin hydroksyyliryhmä (–OH) luovuttaa vetyionin (H+) eli protonin, muodostuu negatiivinen enolaatti-ioni:

Välituotteena, jota on vaikea havaita, enolaattia voi syntyä sekä happo-, että emäskatalyysillä. Tavalliset vesiliuoksessa stabiilit emäkset eivät ole riittävän vahvoja muuttamaan erikseen stabiloimattomia karbonyyliyhdisteitä merkittävissä määrin enolaateiksi. Tarvitaan superemäs ja täysin vedettömät olosuhteet, jotta saadaan muutettua karbonyyliyhdiste kokonaan enolaatiksi.

On olemassa stabiileja enolaatteja, joissa enolaattia stabiloi resonanssi. Fenoleissa kaksoissidos on aromaattisessa renkaassa. Muita syitä ovat konjugaatio ja keto-enolitautomeria, josta johtuu esimerkiksi askorbiinihapon happamuus.

Emäksenä voidaan käyttää esimerkiksi alkoksidia. Enolaattikemian keskeinen ongelma on se, ettei enolisaatio ole selektiivistä: kun on kaksi mahdollista enolaattia, molempia syntyy. Kylmässä (esim. kuivajää-asetonihaude) ja voimakkailla emäksillä saadaan kineettisesti helpoiten irtoava enolaatti. Lämpimässä ja heikoimmilla emäksillä enoli pääsee palautumaan karbonyyliyhdisteeseen takaisin, kunnes päästään termodynaamiseen tasapainoon. Toinen haaste on se, että jos emäs on liian heikko, karbonyyliyhdistettä jää liuokseen, ja se reagoi enolaatin kanssa. Tämän välttämiseksi on käytettävä superemäksiä.

Enolaattikemialla on osuutensa suuressa osassa monimutkaisten lääkemolekyylien synteesissä.

## Enediolit

Jos enolaatti on konjugoitunut karbonyylin tai muun elektroneja puoleensavetävän ryhmän kanssa, se toimii happona samalla tavalla kuin karboksyylihappo. Kuten karboksyylihapossa, konjugaattiemäksen elektroneja luovuttavan oksianionin ja elektroneja puoleensavetävän karbonyyliryhmän elektronit ovat delokalisoituneet; ainoana erona on välissä oleva enolin π-sidos. Askorbiinihappo on tästä tyypillinen esimerkki.
Pikku vampyyri

**Pikku vampyyri** (alkuper. *Der Kleine Vampir*) on saksalaisen lastenkirjailija Angela Sommer-Bodenburgin kirjasarja. Ensimmäinen alkuperäiskielinen teos ilmestyi vuonna 1979.

## Tarina
Juoni perustuu ihmislapsi Antonin ja vampyyrilapsi Rydigerin (alkuper. *Rüdiger*) ystävyyteen. Anton rakastaa kauhutarinoita, etenkin vampyyreistä kertovia, joten Rydiger ja Anton ystävystyvät nopeasti. Antonin vanhemmat eivät tiedä lapsensa ystävän olevan vampyyri, vaikka ovatkin kovasti yrittäneet tutustua häneen. He ihmettelevät myös Rydigerin vierailuaikoja -  vampyyrithan voivat liikkua vain auringonlaskun jälkeen.

Pikkuhiljaa Anton oppii tuntemaan Rydigerin vampyyriperheen, von Schlottersteinit, heidän joukossaan mm. Rydigerin soman pikkusiskon Annan ja isoveljen Lumpin, jolle on jäänyt ikuinen äänenmurros ja murrosikä, joka johtuu siitä, että hänestä tuli vampyyri teini-ikäisenä.

Muita von Schlottersteinin perheen jäseniä ovat:
* Dorothee-täti
* Theodor-setä (kuollut)
* Hildegard Janoinen, Rydigerin äiti
* Ludwig Pelottava, Rydigerin isä
* Sabine Hirmuinen, isoäiti
* Wilhelm Hurja, isoisä

## Suomennokset
Kustannusosakeyhtiö Otava on julkaissut melkein kaikki suomenkieliset Pikku vampyyri -kirjat aina vuodesta 1987. 

Sarjan suomalaiset kirjojen nimet ja ilmestymisvuodet:
*Pikku vampyyri, 1987.
*Pikku vampyyri muuttaa, 1987.
*Pikku vampyyri matkustaa, 1988. 
*Pikku vampyyri maalla, 1989. 
*Pikku vampyyri rakastuu, 1990. 
*Pikku vampyyri vaarassa, 1991. 
*Pikku vampyyri Itkulaaksossa, 1991. 
*Pikku vampyyri ja kielletty kirja, 1992.
*Pikku vampyyri ja vaarallinen potilas, 1993.
*Pikku vampyyri leijonan luolassa, 1994.
*Pikku vampyyri auringon armoilla, 1995.
*Pikku vampyyri ja tyhjän arkun arvoitus, 1996.
*Pikku vampyyri ja suuri huiputus, 1997.
*Pikku vampyyri luokkaretkellä, 1998.
*Iloista joulua, Pikku vampyyri, 1999.
*Pikku vampyyri ja kreivi Dracula, 2000.
*Pikku vampyyri tanssitunnilla, 2002.
*Pikku vampyyrin syntymäpäivät, 2003.

## Tv-sarjat ja elokuva
Kanadalais-saksalainen yhtiö teki kirjoista vuonna 1985 13-osaisen tv-sarjan. Kaikkia rooleja esittivät kanadalaiset näyttelijät. Vuonna 1993 ilmestyi tv-sarja saksalaiselta tuottajalta. Vuonna 2000 yhdysvaltalainen tuottaja teki kirjoista elokuvan.

## Aiheesta muualla
* Kirjailijan omat kotisivut  ja 
* Kustannusosakeyhtiö Otavan kotisivut
* Juho Sandberg: Pikku vampyyri matkustaa. Aikakone 3/1989.
Cessna

**Cessna Aircraft Company** on yhdysvaltalainen yleisilmailulentokoneita valmistava yritys, jonka päätoimipaikka sijaitsee Wichitassa, Kansasissa. Se valmistaa niin yksimoottorisia pienkoneita kuin isompia yksityiskäyttöön suunniteltuja suihkukoneitakin. 

Cessnan omistaa nykyisin New Yorkin pörssissä noteerattu monialayritys Textron. Cessnasta tehtiin vuonna 2014 osa Textroniin kuuluvaa Textron Aviation -liiketoimintasegmenttiä, johon kuuluu Cessnan lisäksi muun muassa Beechcraft-lentokonebrändi.

## Konetyypit

*Cessna NGP
*Cessna CH-1 Helicopter
*Cessna A
*Cessna BA
*Cessna AW
*Bobcat
*Cessna C-34 Airmaster
*Cessna T-37
*Cessna 120
*Cessna 140
*Cessna 150 Commuter, Patroller & Aerobat
*Cessna 152
*Cessna 160
*Cessna 162 Skycatcher
*Cessna 165 Airmaster
*Cessna 170
*Cessna 172 Skyhawk, T-41 Mescalero
*Cessna 175 Skylark
*Cessna 177 Cardinal
*Cessna 180 Skywagon
*Cessna 182 Skylane
*Cessna 185 Skywagon
*Cessna 187
*Cessna 188 AGwagon, AGpickup, AGtruck, and AGhusky
*Cessna 190
*Cessna 195
*Cessna 205 Super Skywagon
*Cessna 206 Stationair & Super Skylane
*Cessna 207 Skywagon, Stationair 7 & 8
*Cessna 208 Caravan
*Cessna 210 Centurion
*Cessna 303
*Cessna 305 Birddog

*Cessna 310
*Cessna 320 Skynight
*Cessna 335
*Cessna 336 Skymaster, O-2 Skymaster
*Cessna 337 Skymaster
*Cessna 340
*Cessna 350
*Cessna 400
*Cessna 401 Utiliner and Businessliner
*Cessna 402 Utiliner and Businessliner
*Cessna 404 Titan II
*Cessna 406 Caravan II
*Cessna 411
*Cessna 414 Chancellor
*Cessna 421 Golden Eagle
*Cessna 425 Conquest I
*Cessna 441 Conquest II
*Cessna 500 Citation I
*Cessna 501 Citation ISP 
*Cessna 510 Citation Mustang  
*Cessna 525 Citation Jet, CJ1, CJ1+
*Cessna 525A CJ2, CJ2+
*Cessna 525B CJ3
*Cessna 550 Citation II, Cessna Citation Bravo
*Cessna 551 Citation IISP
*Cessna S550 Citation SII
*Cessna 560 Citation V, Citation Ultra, Citation Encore, Citation Encore+
*Cessna Citation 560XL Excel, XLS, XLS+
*Cessna 620
*Cessna 650 Citation III, Citation VI, Citation VII
*Cessna 680 Citation Sovereign
*Cessna 750 Citation X
*Cessna 850 Citation Columbus

## Lähteet

## Aiheesta muualla

*Viralliset kotisivut
*Aircraft-Info.net - Cessna
Jan Ullrich

**Jan Ullrich** (s. 2. joulukuuta 1973 Rostock, Itä-Saksa) on saksalainen entinen kilpapyöräilijä. Hän voitti Ranskan ympäriajon ensimmäisenä saksalaisena vuonna 1997. Vuonna 1999 Ullrich voitti Espanjan ympäriajon. Hän on voittanut myös kultaa ja hopeaa Sydneyn olympialaisissa.

## Doping
Vuonna 2002 Ullrich sai kuuden kuukauden kilpailukiellon kärähdettyään ekstaasin ja amfetamiinin käytöstä. Ullrich ajoi autoa alkoholin vaikutuksen alaisena vuonna 2002, ja hänet tuomittiin ajokieltoon.

Vuonna 2006 Ullrichin nimi tuli esiin laajassa Operación Puerto -dopingskandaalissa. Ullrich oli osallistumassa vuoden 2006 Ranskan ympäriajoon, jossa hän oli ennakkosuosikki kilpailua vuosia hallinneen Lance Armstrongin lopetettua kilpauransa edelliskauteen (palasi kilpailuihin vuonna 2009). Ranskan ympäriajon kilpailunjohtaja Christian Prudhomme ilmoitti kuitenkin vain viikkoa ennen kilpailun alkua, että Ullrich ja moni muu huippuajaja (muun muassa Ivan Basso ja Joseba Beloki) eivät saa osallistua kisaan. El Pais -sanomalehti raportoi espanjalaisen lääkärin Eugenio Fuentesin vastaanotolta löytyneen pussitettua verta ja dopingdokumentteja, jotka liittävät yhteensä 58 ammattilaispyöräilijää mahdolliseen dopingin käyttöön. Kansainvälinen pyöräilyliitto UCI kehotti ammattilaistalleja vetämään kaikki epäillyt ajajat pois kilpailutoiminnasta tutkimusten ajaksi. Ullrichin talli T-Mobile veti ykkösajajansa pois juuri ennen kilpailun alkua ja purki Ullrichin työsopimuksen myöhemmin heinäkuussa skandaalin johdosta. 

Heinäkuun 2006 jälkeen Ullrichin yhteyksiä Fuentesiin tutkittiin. Helmikuun lopussa 2007 Ullrich ilmoitti lopettavansa uransa, väsyttyään kielteiseen julkisuuteen jonka hän koki ajojahdiksi. Huhtikuun alussa varmistui, että Fuentesin vastaanotolta oli löydetty Ullrichin verta. Tämän paljastuksen myötä Operación Puerto aktualisoitui uudelleen vuoden 2007 Giro d'Italian kynnyksellä.

Vuonna 2013 Ullrich myönsi käyttäneensä veridopingia.

## Yksityiselämä

Vuodesta 2016 asti Ullrich on asunut Mallorcalla. Hän on kärsinyt päihdeongelmista ja kertonut käyttäneensä amfetamiinia, kokaiinia ja runsaasti alkoholia. Lisäksi hän on aiheuttanut häiriötä naapureilleen.

## Saavutuksia

* Maantiepyöräilyn MM-kilpailut – aika-ajo (1999, 2001)
* Maantiepyöräilyn MM-kilpailut – amatöörien maantieajo (1993)
* Olympialaiset 2000 – maantieajo (2000)
* Saksan mestari – maantieajo (1997, 2001)
* Saksan mestari – aika-ajo (1995)
* Ranskan ympäriajo
**voitto 1997
**2. sija 1996, 1998, 2000, 2001, 2003
**3. sija 2005
**4. sija 2004
*Paras nuori ajaja (1996, 1997, 1998)
**Yhteensä 7 etappivoittoa
* Espanjan ympäriajo (1999)
* Etappivoitto Italian ympäriajossa (2006)
* Sveitsin ympäriajo (2004, 2006)
* Rund um Köln (2003)

## Lähteet

## Aiheesta muualla

*Viralliset kotisivut
Angela Sommer-Bodenburg

**Angela Sommer-Bodenburg** (s. 18. joulukuuta 1948 Reinbek, Schleswig-Holstein, Saksa) on saksalainen lastenkirjailija. Hän tuli tunnetuksi suositulla Pikku vampyyri -kirjasarjalla (), joka on julkaistu 32 eri maassa.

## Aiheesta muualla

* Kirjailijan omat kotisivut  ja
2,2-dimetyylibutaani

**2,2-dimetyylibutaani** eli **neoheksaani** on eräs heksaanin (C6H14) viidestä isomeeristä. Se on normaaliolosuhteissa olomuodoltaan väritön neste. 2,2-dimetyylibutaanin rakennekaava on (CH3)3CCH2CH3, moolimassa 86,2 g/mol, sulamispiste &minus;100&nbsp;°C, kiehumispiste 50&nbsp;°C, tiheys 0,649 g/cm3, leimahduspiste &minus;48&nbsp;°C, itsesyttymislämpötila 425&nbsp;°C ja CAS-numero 75-83-2. 

Muut heksaanin (C6H14) isomeeriset muodot ovat:

* Heksaani (n-heksaani)
* 2-metyylipentaani (isoheksaani)
* 3-metyylipentaani
* 2,3-dimetyylibutaani

## Lähteet
Nuku idiootti

**Nuku idiootti** on Hectorin vuonna 1987 julkaistu albumi. Kappaleet "Peili peili" ja "Suuri pieni mies" löytyvät ainoastaan levyn CD-versiolta. Albumi myi kultalevyyn oikeuttaneen määrän.

## Kappaleet
Kaikki kappaleet kirjoittanut Hector, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Muusikot
* Hector – laulu
* Jukka Hakoköngäs – koskettinsoittimet, haitari (kappaleet 2 ja 6), nokkahuilu (6), laulu (kappaleet 8 ja 9), huuto (7), lyömäsoittimet (5)
* Vesa Aaltonen – lyömäsoittimet (kappaleet 2, 4, 6, 8, 9, 11 ja 12)
* Reiska Laine – lyömäsoittimet (kappaleet 3, 6 ja 8)
* Sonja Lumme – laulu (kappaleet 2, 4, 6, 7 ja 10)
* Miri Miettinen – rummut (kappaleet 1, 3–5, 7, 9 ja 10), lyömäsoittimet (kappale 1)
* Häkä Virtanen – basso (kappaleet 3, 7 ja 10)
* Juha Tikka – basso (kappaleet 1, 5 ja 11)
* Harri Merilahti – basso (kappale 4)
* Jarmo Nikku – kitara (kappaleet 3, 4 ja 7–12)
* Peter Lerche – kitara (kappaleet 1, 3–5, 7, 9, 10 ja 12), laud (kappaleet 3 ja 7), soolo (kappale 4)
* Riitta Havukainen – suurenmoinen tyttö (kappale 9)
* Tom Bildo, Esko Heikkinen, Pentti Lahti, Pepa Päivinen – puhallinsoittimet (kappaleet 3, 4, 6–9, 11 ja 12)

### Tuotanto
* Jukka Hakoköngäs – tuottaja
* Hannu Leidén – äänittäjä, miksaaja
* Kari Chydenius – miksaaja
* Kari Riipinen – kansikuva
*Reija Hirvikoski – kansikuva
* Hector – kannen suunnittelu

## Singlet
* ”Päästä minut pahasta” / ”Sota on kaunis”
* ”Suurenmoinen tyttö” / ”Jossain jysähtää”
* ”Jossain jysähtää” / ”Niin sua rakastan”

## Lähteet

## Aiheesta muualla
* ''Nuku idiootti'' discogs.com -sivustolla
Otso

**Otso** on suomalainen miehen etunimi. Sana tarkoittaa karhua, ja on ilmeisesti alkuperäinen karhun nimitys siinä, missä karhu on yksi monista kiertoilmauksista.

Digi- ja väestötietoviraston Nimipalvelun mukaan nimi Otso on Suomessa huhtikuuhun 2025 mennessä annettu noin 5&nbsp;280 miespuoliselle henkilölle, joista noin 80 prosenttia on syntynyt 2000-luvulla.

Otson nimipäivä on 11. lokakuuta, ja se on ollut almanakassa vuodesta 1908.

Eläinaiheisuus tekee Otsosta suomalaiseksi etunimeksi poikkeuksellisen.

## Tunnettuja Otsoja
*Otso Appelqvist (s. 1940), teatteriohjaaja ja konsultti
*Otso Höglund, kuvataiteilija
*Otso Kantokorpi (1957–2018), taidekriitikko
*Otso Karpakka (1914–2005), kuvataiteilija
*Otso Kautto (s. 1962), teatterinjohtaja, ohjaaja, kirjailija
*Otso Kivekäs (s. 1979), poliitikko ja kansalaisaktivisti
*Otso Kukkonen (1928–2021), päätoimittaja ja professori
*Otso Liimatta (s. 2004), jalkapalloilija
*Otso Lähdeoja, säveltäjä, kitaristi ja digitaalisen taiteen tutkija
*Otso Mäkelä (s. 1992), pesäpalloilija
*Otso Ovaskainen (s. 1970), matemaatikko ja matemaattisen ekologian professori
*Otso Pera, oik. *Björn Perander* (1914–2005), tarjoilija ja elokuvanäyttelijä
*Otso Pietinen (1916–1993, teollisuus- ja mainosvalokuvaaja
*Otso Rantakari (s. 1993), jääkiekkoilija
*Otso Räisänen (s. 1994), freestylehiihtäjä
*Otso Törmälä, lapsinäyttelijä
*Otso Virtanen (s. 1994), jalkapallomaalivahti
*Otso Wartiovaara (1908–1991), diplomaatti
*Otso Ylitalo (s. 2005), jääkiekkoilija

## Kuvitteellisia Otsoja
*Otso, animaatiosarjassa *[[Otso ja sopulit]]*
*Otso-herra, hahmo samannimisessä kirjasarjassa
*Otso Karhu, tv-sarjassa *Uusi päivä*

## Muita Otsoja
*Jäänmurtaja Otso, jäänmurtaja

## Lähteet
2,3-dimetyylibutaani

**2,3-dimetyylibutaani** on eräs heksaanin (C6H14) viidestä isomeeristä. Se on normaaliolosuhteissa olomuodoltaan väritön veteen liukenematon neste. 2,3-dimetyylibutaanin rakennekaava on (CH3)2CHCH(CH3)2, moolimassa 86,2&nbsp;g/mol, sulamispiste &minus;129&nbsp;°C, kiehumispiste 58&nbsp;°C, tiheys 0,662&nbsp;g/cm3, leimahduspiste &minus;29&nbsp;°C, itsesyttymislämpötila 420&nbsp;°C ja CAS-numero 79-29-8. 

Muut heksaanin (C6H14) isomeeriset muodot ovat:

* Heksaani (n-heksaani)
* 2-metyylipentaani (isoheksaani)
* 3-metyylipentaani
* 2,2-dimetyylibutaani (neoheksaani)

## Lähteet
Hectorock II

**Hectorock II** on vuonna 1985 julkaistu Hectorin albumi.

## Kappaleet
Kaikki kappaleet kirjoittanut Hector, ellei toisin mainita.

# 
# 
# 
# 
# 
# 
# 
# 
# 
# 

**CD:n bonuskappaleet**
# 
# 

## Single
* Jäävalssin jälkeen / Kuka sinä olet?

## Kokoonpano
* Hector – laulu
* Vesa Aaltonen – rummut
* Jukka Hakoköngäs – kosketinsoittimet
* Peter Lerche – akustiset ja sähkökitarat
* Nono Söderberg – sähkökitara
* Jone Takamäki – saksofoni
* Heikki Virtanen – basso

**Hector & Toeloe Strings** (CD-bonus)
* Vesa Aaltonen
* Jukka Hakoköngäs
* Jokke Seppälä
* Nono Söderberg
* Pave Maijanen
* Pekka Korhonen

## Lähteet
Raili

**Raili** on suomalainen naisen etunimi. Nimeä on arveltu mukaelmaksi heprealaisperäisestä nimestä Raakel.

Digi- ja väestötietoviraston tietojen mukaan Raili-nimen on 1900-luvun alusta vuoden 2019 loppuun mennessä saanut 23&nbsp;046 henkilöä, jotka kaikki ovat naisia. Suurin osa heistä on syntynyt vuosien 1920 ja 1960 välisenä aikana.

## Tunnettuja Raileja

*Raili Ala-Haavisto (s. 1940), Di-anoigostisen järjestelmän luoja
*Raili Autiala (1906–1993), nuortenkirjailija
*Raili Elovaara (s. 1937), professori ja kirjallisuuden tutkija
*Raili Eronen, oik. *Jaana Korja* (s. 1957), laulaja
*Raili Hildén, ent. *Rotko* (s. 1944), kunnallisneuvos, Heinolan kaupunginhallituksen ent. puheenjohtaja
*Raili Hortay, o.s. *Meltamo* (1922–1992), arkkitehti 
*Raili Hoviniemi (1936–2018), telinevoimistelija, uimahyppääjä
*Raili Hulkkonen (s. 1946), maskeeraaja ja meikkitaiteilija
*Raili Hämäläinen, o.s. *Tuominen* (1932–2014), telinevoimistelija 
*Raili Kahilainen (1892–1957), sanoittaja, laulaja ja laulunopettaja
*Raili Kauppi (1920–1995), filosofi
*Raili Kiviranta (s. 1958), tietokirjailija
*Raili Kostia (1930–1990), oopperalaulaja
*Raili Malmberg (1926–2024), päätoimittaja ja opetusneuvos  
*Raili Manninen (1940–2020), kirjailija, toimittaja ja tiedottaja
*Raili Mikkanen (s. 1941), lastenkirjailija
*Raili Mikkonen (1927–2021), kuvanveistäjä ja opettaja
*Raili Mäki (1932–2018), näyttelijä
*Raili Nuortila (1929–2019), diplomi-insinööri ja järjestöjohtaja
*Raili Perkola, o.s. *Tahvanainen* (s. 1960), aitajuoksija
*Raili Pietilä (1926–2021), arkkitehti
*Raili Puhakka (1940–2006), Keskustan kansanedustaja
*Raili Raitala, o.s. *Ruutu* (s. 1978), näyttelijä
*Raili Renkonen, o.s. *Halttu* (1909–2006), pikajuoksija ja pituushyppääjä
*Raili Riuttala (1933–2024), uimari
*Raili Rusto (s. 1929), televisio-ohjaaja
*Raili Rytkönen (1941–2002), historian tutkija ja kirjailija
*Raili Sallinen (s. 1938), hiihto- ja viestisuunnistaja
*Raili Tang (s. 1950), taidemaalari
*Raili Tiensuu (1934–2018), näyttelijä
*Raili Tuttujew, *Tutta Jew* (s. 1935), iskelmälaulaja
*Raili Veivo (1930–1993), näyttelijä
*Raili Viljakainen (s. 1954), oopperalaulaja
*Raili Väre (1938–2016), runoilija

## Kuvitteellisia Raileja
* Raili Hiltunen, tv-sarjassa Paavo ja Raili, Eija Vilpaksen roolihahmo
* Raili, Juice Leskisen kappaleessa *[[Oo! Raili]]*

## Lähteet
Starsky ja Hutch

**Starsky ja Hutch** () on yhdysvaltalainen televisiosarja, jota tehtiin vuodesta 1975 vuoteen 1979. Sarja kertoo kahdesta kalifornialaispoliisista, David Starskystä ja Ken ”Hutch” Hutchinsonista. Yksi sarjan tunnettu erikoispiirre on poliisikaksikon käyttämä valkoisella maalauksella varustettu punainen Ford Gran Torino.

## Hahmoista

Sarjan nimihenkilöistä Paul Michael Glaserin esittämä David Starsky on katuviisas ja toimintaan helpommin mukaan lähtevä kuin parinsa. David Soulin esittämä Ken Hutchinson kuvataan sarjassa Starskya älykkäämpänä ja vakavampana. Kontrastia hahmojen välille luovat myös ulkoiset seikat: Starsky on pariaan lyhyempi ja tummatukkainen, Hutch pitkä ja vaalea.

Sarjan vakituisista sivuhenkilöistä Antonio Fargasin esittämä Huggy Bear edustaa poliisikaksikon kaveria alamaailmassa. Bernie Hamilton toimii poliisipäällikkö Dobeyna, lupsakkana johtajahahmona. Sarjan pohjalta on tehty vuonna 2004 samanniminen elokuva, jossa nimikkohahmoja esittivät Ben Stiller ja Owen Wilson
Silvía Night

**Silvía Night** () on islantilaisen näyttelijä Ágústa Eva Erlendsdóttirin esittämä hahmo, joka esiintyy Skjár 1 -televisiokanavan ohjelmassa *Sjáumst með Silvíu Nótt*.

## TV-Ohjelma Sjáumst með Silvíu Nótt

Hahmon kehittivät televisiota varten Gaukur Úlfarsson ja Ágústa Eva Erlendsdóttir. Ohjelmassaan Silvía Night esitti julkisuudenkipeää, narsistista ja huonokäytöksistä islantilaisnuorta parodioiden nuorison huonoja tapoja ja kielenkäyttöä. Hänellä on ollut tapana haastatella ohjelmassa kadunmiehiä, jotka menevät hänen käytöksestään hämilleen. Ennen show’n ensiesitystä televisiossa ja Silvían hahmon oltua vielä tuntematon hän suututti monet ihmiset rajuilla haastatteluillaan. Sittemmin Islannin nuoriso on ottanut mallia Silvía Nightin harjoittamasta käytöksestä ja hänen viljelemistään maneereista. 

Vuonna 2005 Silvía sai Edda-palkinnon (Islannin vuosittainen elokuva- ja televisioalan palkinto) vuoden parhaasta komediashowsta ja hänet valittiin vuoden televisiopersoonaksi. Helmikuussa 2006 valtakunnallisen Rás 2 -radiokanavan kuuntelijat valitsivat Silvían Islannin seksikkäimmäksi naiseksi. Ágústa Eva tuli samassa äänestyksessä neljänneksi.

## Euroviisukohu

Silvía Night myös edusti maataan vuoden 2006 Eurovision laulukilpailussa kappaleella ”Congratulations” (alun perin islanniksi nimellä *Til hamingju Ísland*, ”Onnittelut Islanti”), mutta ei selvinnyt kilpailun finaaliin. Laulussa Silvia muun muassa ylistää itseään, mollaa mannereurooppalaisten musiikkimakua ja soittaa puhelun Jumalalle. Laulussa esiintyi myös kiroilua, joka on Euroviisujen sääntöjen vastaista. Semifinaaliesityksessä kirosanat oli korvattu toisella ilmaisulla. Myös lavaesitys oli erittäin yliampuva ja oli osittain parodia perinteisistä Euroviisu-esityksistä.

Koko Euroviisujen ajan Silvía Night aiheutti kohua ja pahennusta Ateenassa. Silvía oli roolinsa mukaisesti äärimmäisen itseriittoinen ja itserakas, mollasi kanssakilpailijoita ja ärsytti toimittajia. Silvía muun muassa haistatteli Euroviisujen tekniikasta vastanneille henkilöille, sekä antoi kohua herättäneitä lausuntoja kreikkalaisista köyhistä katulapsista paikallisessa tv-ohjelmassa. Media kritisoi ja hyökkäsi laulajaa vastaan osaksi siksi, että kaikki eivät ymmärtäneet jutun olevan vitsiä ja osaksi siksi, että he kokivat Silvian tietoisesti loukkaavan itse tapahtumaa. Silvían provosoivasta käytöksestä johtuen muun muassa kilpailujen esikarsinnan yleisöstä suuri osa buuasi ja vihelsi poikkeuksellisen äänekkäästi Islannin esitykselle.

Semifinaalitappion jälkeen Silvía jatkoi rooliaan näytellen ”mielipahaansa”. Hän teeskenteli lyövänsä poikaystäväänsä ja ”uhkaili” itsemurhalla sillan kaiteella seisten. Lisäksi hän huuteli karkeuksia ja syljeskeli toimittajia kohti. Silvia myös haukkui Suomen edustajaa Lordia ”rumiksi hirviöiksi”, Hollantia edustanutta Trebleä ”lehmäksi” ja Ruotsin Carola Häggkvistiä ”vanhaksi, rumaksi ämmäksi”.

## Diskografia
### Albumit

### Singlet
Jon Brower Minnoch

**Jon Brower Minnoch** (1941–1983) oli yhdysvaltalainen mies, joka on kaikkien aikojen painavin mies (kaikkien aikojen painavin nainen oli Carol Yager). Enimmillään 635 kiloa painanut Minnoch kärsi ylipainosta jo lapsena: 12-vuotiaana Minnoch painoi 132&nbsp;kg. Minnoch oli ammatiltaan taksinkuljettaja.

37-vuotiaana vuonna 1978 Minnoch joutui liikalihavuudesta johtuvien sydän- ja hengityselinoireiden vuoksi sairaalaan. Minnochin liikkuminen – ja liikuttelu – oli vaivalloista: sairaalassa ollessaan tarvittiin 13 miestä siirtämään häntä, jotta liinavaatteiden vaihto onnistui. Minnoch laihtui sairaalassa tiukan dieetin ansiosta, ja palatessaan kotiin 16 kuukauden jälkeen, hän painoi enää 216&nbsp;kg. Painonpudotus on suurin koskaan taltioitu.

Minnoch ei syönyt tavallista enempää, vaan hänen liikalihavuutensa johtui ödeemasta eli nestepöhöstä, joka aiheuttaa nesteen kertymistä kudoksiin. Minnochia hoitanut lääkäri arvioikin, että hänen painostaan 408&nbsp;kg oli nestettä. Minnoch joutui myöhemmin sairaalaan lihottuaan uudestaan 432-kiloiseksi vain runsaassa vuodessa. Minnoch kuoli 42-vuotiaana vuonna 1983. Kuollessaan Minnoch painoi yli 362&nbsp;kg.

## Lähteet
*The World's Heaviest People: http://www.dimensionsmagazine.com/dimtext/kjn/people/heaviest.htm  

### Viitteet
Kai Lehtinen

**Kai Antero Lehtinen** (s. ) on suomalainen näyttelijä ja ohjaaja. Hänet tunnetaan muun muassa nimiroolista televisiosarjassa *[[Raid (televisiosarja)|Raid]]*.

## Ura

Lehtinen valmistui ylioppilaaksi Lohjan lukiosta vuonna 1980 ja opiskeli sen jälkeen Jouko Turkan oppilaana Teatterikorkeakoulun näyttelijälinjalla, josta hän valmistui vuonna 1987. Hän on työskennellyt muun muassa Helsingin kaupunginteatterissa, Espoon teatterissa, Tanssiteatteri Raatikossa ja Pyynikin kesäteatterissa. Suuren yleisön tietoisuuteen Lehtinen tuli Juhanin roolista televisiosarjassa ''Seitsemän veljestä''.

Lehtinen voitti Olavi-palkinnon roolityöstään Taru Mäkelän elokuvassa *[[Pikkusisar]]* (1999). Hän on esiintynyt myös elokuvissa *[[Raid (elokuva)|Raid]]* (2003), *[[Poliisin poika (elokuva)|Poliisin poika]]* (1998), *Pikkusisar* ja *[[Mosku – lajinsa viimeinen]]* (2003), jossa Lehtinen näytteli Moskua eli porokeisari Aleksi Hihnavaaraa (1882–1938). Elokuvapuolella Lehtisen esikoisohjaustyö oli vuonna 2002 valmistunut *[[Umur]]*. Nurmijärven Kivi-juhlille Lehtinen ohjasi Aleksis Kiven näytelmän *[[Nummisuutarit]]*, jota esitettiin kesinä 2007–2009. Lehtinen ohjasi niin ikään Kivi-juhlille näytelmän *[[Seitsemän veljestä]]*, jota esitettiin kesäisin 2011–2012.

Lehtinen toimii myös videotuotantoyhtiössä sekä WWF:n luonnon lähettiläänä. Vuonna 2008 Lehtinen toimi yrittäjänä Sodankylän Vuotsossa sijaitsevassa baarissa, jonka hän nimesi Mosku-baariksi

## Yksityiselämä

Lehtinen joutui klapikoneonnettomuuteen vuonna 1995, jonka seurauksena hän menetti neljä varvasta oikeasta jalastaan. Lehtinen asuu perheineen Karjalohjalla. Hänellä ja vaimollaan on kuusi lasta. Lehtisen esikoispoika kuoli hirsimökin tulipalossa Karjalohjalla vuonna 2007. Vuonna 2017 Lehtisen kotitilalla sattui vakava tulipalo. Tulipalossa Lehtisen perheen kaksikerroksinen ulkorakennus tuhoutui täysin. Tuhoutuneessa ulkorakennuksessa oli autotalli, verstas, talon lämpökeskus, hevostalli, sekä varastotilaa.

## Filmografia

### Ääninäyttelijänä

## Lähteet

## Aiheesta muualla

* 
* 
* Raid-mies talossa ja puutarhassa &bull; Turkan lapset Yle Elävä arkisto
*
Paholaisrausku

**Paholaisrausku** (*Mobula birostris*, ent. *Manta birostris*) on suurin rauskulaji. Sen suun molemmilla puolilla on rintaevistä kehittyneet sarveismuodostumat, joista nimi johtuu. Sen ajateltiin aiemmin kuuluneen omaan *Manta*-sukuunsa, mutta DNA-tutkimukset ovat osoittaneet sen ja toisen *Manta*-sukuun kuuluneen lajin *Manta alfredin* olevan osa *Mobula*-sukua. 

## Koko ja ulkonäkö
Paholaisrausku voi kasvaa 9,1 metriä pitkäksi ja painaa jopa 3&nbsp;000 kilogrammaa. Normaalipituus on 3,8–4,6 metriä. Suuresta koostaan huolimatta paholaisrausku on rauhallinen jätti, eikä ihmisten tarvitse pelätä sitä. Paholaisrausku on selkäpuoleltaan musta ja vatsapuoleltaan yleensä vaalea. Vatsapuolella on tumma pilkku- ja läiskäkuviointi, jota käytetään rauskun tunnistamiseen, sillä kuvio on hyvin yksilöllinen. Tavataan myös paholaisrauskuja, joiden vatsan pääväritys on tumma ja kuviointi vaalea.

## Ravinto
Paholaisrauskujen pääravintoa on plankton.

## Levinneisyys ja elinympäristö
Paholaisrauskuja tavataan trooppisissa vesissä, yleensä koralliriuttojen läheisyydessä. Paholaisrauskut hyödyntävät koralliriuttojen puhdistusasemia, joissa puhdistajakalat puhdistavat rauskun loisista, saaden näistä oman ravintonsa.

## Lähteet
Hiilitetrakloridi

**Hiilitetrakloridi** (CCl4) eli **tetrakloorimetaani** on synteettinen kemiallinen yhdiste, jota on käytetty vaahtosammuttimissa ja jääkaapeissa. Aineesta on kuitenkin luovuttu sen myrkyllisyyden takia. Huoneenlämmössä ja normaalipaineessa se on läpinäkyvää, väritöntä nestettä, jolla on helposti tunnistettava makea tuoksu.

## Valmistus
Useimmiten hiilitetrakloridia muodostetaan hiilidisulfidista ja kloorista. 105–130&nbsp;°C:n lämpötilassa aineet reagoivat keskenään muodostaen hiilitetrakloridia:

:CS<sub>2</sub> + 3Cl<sub>2</sub> → CCl4 + S<sub>2</sub>Cl<sub>2</sub>

Pieni määrä hiilitetrakloridia muodostuu myös metyleenikloridin ja kloroformin synteesiprosessin sivureaktiossa, jota kuvaa alla oleva reaktiyhtälö:
:CH<sub>4</sub> + 4Cl<sub>2</sub> → CCl4 + 4HCl

## Ominaisuudet
Hiilitetrakloridimolekyylissä hiiliatomiin yksinkertaisilla kovalenttisilla sidoksilla kiinnittyneet neljä klooriatomia sijoittuvat symmetrisesti muodostaen tetraedrin. Symmetrisyyden ansiosta molekyylillä ei ole dipolimomenttia. Tämän ansiosta hiilitetrakloridi on ei-polaarinen, joten sitä voidaan käyttää liuottamaan muita ei-polaarisia yhdisteitä. 
Puhtaalla hiilitetrakloridilla on alhaisissa lämpötiloissa erittäin huono syttyvyys.

## Käyttö
1900-luvun alussa hiilitetrakloridia käytettiin vaahtosammuttimissa, liuottimena kuivapesussa, tuholaistorjunnassa sekä jäähdytysaineena. Kun aineen myrkyllisyys tuli selville, alettiin sitä korvata turvallisemmilla vaihtoehdoilla. Ainetta on käytetty myös neutriinojen etsinnässä.

## Vaikutukset ihmiseen
Altistuminen suurille määrille hiilitetrakloridia voi vaikuttaa keskushermoston, mukaan lukien aivojen, toimintaan. Altistuneet voivat tuntea itsensä huumatuiksi. Muita oireita ovat päänsärky, huimaus, väsymys ja pahoinvointi. Pidempiaikainen altistus voi aiheuttaa kooman tai jopa kuoleman. Lyhytaikainenkin altistus voi aiheuttaa maksa- ja munuaisvaurioita.

## Lähteet

## Aiheesta muualla
*
*Hiilitetrakloridi: Onnettomuuden vaaraa aiheuttavat aineet -turvallisuusohjeet 
*Kemian työsuojeluneuvottelukunta (KETSU): Hiilitetrakloridi 
*PubChem: Carbon tetrachloride 
*Human Metabolome Database (HMDB): Carbon tetrachloride 
*Toxin and Toxin Target Database (T3DB): Carbon tetrachloride 
*Kyoto Encyclopedia of Genes and Genomes (KEGG): Carbon tetrachloride 
*ChemBlink: Carbon tetrachloride
Hamari (laite)

**Hamari** on vesivoimalla toimiva konevasara, joka takoo edestakaisella liikkeellä punahehkuista metallia alasinta vasten. Konevasaralla tehtiin useimmiten karkeat taontatyöt. Niitä käytettiin muun muassa Suomen ruukeissa, joissa rautaa valmistettiin suo- ja järvimalmista harkoiksi. 

Hamaria käyttivät Ilmajoella Könnin mestarit ja Nopankylässä toiminut seppä Salomon Koskela.

## Lähteet
Varjot ja lakanat

**Varjot ja lakanat** on suomalaisen rockmuusikko Hectorin 13. studioalbumi vuodelta 1988. Albumin tunnetuin kappale on ”Jos sä tahdot niin”.

Albumi nousi parhaimmillaan Suomen levylistojen neljännelle sijalle ja pysyi listalla yhteensä 28 viikon ajan. Albumi saavutti kultalevyrajan vuonna 1989 ja platinalevyrajan vuonna 1991. Albumia on myyty yhteensä 56 200 kappaletta ja on täten Hectorin neljänneksi myydyin levy.

Albumi julkaistiin Flamingo-levymerkillä LP- ja CD-levyinä sekä C-kasettina. Albumista on julkaistu ainakin kaksi uusintapainosta LP-levynä ja yksi uusintapainos C-kasettina. CD-levynä albumi julkaistiin uudelleen vuonna 1994 Fazer-Musiikin toimesta ja vuonna 2007 Warner Music Groupin eli WEA:n toimesta. 

## Kappaleet
Kaikki kappaleet säveltänyt ja sanoittanut Hector. Kappaleet jousikvartetille sovittanut Ahti Marja-aho.

### A-puoli
# 
# 
# 
# 
# 
# 

### B-puoli
# 
# 
# 
# 
# 
#  

## Kokoonpano
### Muusikot
* Hector – laulut ja akustiset kitarat
* Jukka Hakoköngäs – kosketinsoittimet, syntetisaattorit, harmonikka, piano, urut, kalimba, taustalaulut
* Peter Lerche – sähkö- ja akustiset kitarat, mandoliini 
* Juha Tikka – sähköbassot, nauhaton bassokitara
* Mongo Aaltonen – rummut, lyömäsoittimet (mm. surdo, congarummut, tamburiini, metalliset ja tavalliset bongorummut, shaker, tuulikello, penaali, pesusoikko, timbaalit, symbaalit, cabasa) 

### Muut muusikot
* Maria Hänninen – taustalaulut
* Heikki Hämäläinen – 1. viulu
* Yrjö Lasonpalo – 2. viulu
* Mauri Pietikäinen – alttoviulu
* Kari Lindstedt – sello 

### Tuotanto
* Jukka Hakoköngäs – tuottaja (1-6, 8-10, 12)
* Hannu Leiden – äänitykset (SoundVision; elo-syyskuu 1988)
* Kari Chydenius – äänitykset (SoundVision; elo-syyskuu 1988)
* Risto Hemmi – jousien äänitykset (Finnvox; elo-syyskuu 1988)
* Riipinen – kansi
* Hirvikoski – kansi 

## Lähteet
Petronella

**Petronella** tarkoittaa seuraavia:

* Petronella, naisen etunimi
* Sylvia van der Moer, nimellä Petronella tunnettu alankomaalainen nainen, joka käväisi Suomen Lapissa 1949
* Petronella, sukunimenä:
** Lotta Petronella, suomalainen taiteilija, kuraattori ja elokuvantekijä.
Sintsi

**Sintsi** on kylä Pohjois-Karjalassa Rääkkylän kunnassa. Kylässä asuu noin 100 asukasta. Nimi on ilmeisesti lähtöisin venäläisperäisestä sanasta, joka tarkoittaa eteistä ja porstuaa. 
Asukkaita on 250–300; kesäisin asukasmäärä on suurempi.

Kylä rajoittuu Pyhäselkä, Iso-Onkamo ja Pieni-Onkamo -nimisiin järviin. Lisäksi kylä on myös Pyhäselän ja Tohmajärven kuntien rajoja lähellä. Rääkkylän keskustaan on 30 kilometriä, Kiteelle ja Joensuuhun noin 35 kilometriä.

Elinkeinoina on pääosin maa- ja metsätalous, kuten karjatalous, erikoisviljely, turkistarhaus, puunjalostus ja koneurakointi. Kylän lähellä on Vuoniemen rantojensuojelualue ja Kirkkovuori.

Sintsin naapurikylä on Nieminen ja Tohmajärven puolella Tikkala.

## Aiheesta muualla
* Niemisen ja Sintsin Seudun kyläyhdistys ry
Kiš

**Kiš** oli muinainen kaupunki nykyisen Irakin eteläosassa muinaisessa pohjoisessa Sumerissa.

Kišin paikalla nykyään sijaitseva **Tell al-Uhaymir**  on suhteellisen lähellä muinaista Babylonia, 80 km nykyisestä Bagdadin kaupungista etelään nykyisen Babylonin maakunnassa Irakissa. Kiš oli Eufratin lähellä ja kattaa nykyään 40 rauniokumpua soikealla suunnilleen 8&nbsp;×&nbsp;3&nbsp;km alalla. Kish asutettiin Jemdet Nasr-aikakauden alussa. Sumerilaiset kutsuivat Kišin aluetta nimellä Uri. Sinne saapuneiden itäseemiläisten on väitetty kukistaneen Urukin valta-aseman noin 3100 eaa. Itäseemiläisten vaikutus olisi alkanut alueella  4. vuosituhannen alkupuoliskossa. Kišin lisäksi Abu Salabikh oli protoakkadilainen keskus, muita itäseemiläisiä alueita olivat Ebla, Mari ja Nagar.

Sumerilaisen jälkikäteen laaditun kuningasluettelon mukaan suuren tulvan jälkeinen kuningas Gushur oli Kišistä, joka luultavasti pohjoisen sijaintinsa takia kärsi tulvasta vähiten. Kišiä hallitsi tulvan jälkeen Jushur. Monissa varhaisissa Kišin kuninkaiden nimissä on seemiläistä akkadia ei sumerilaista kieltä. Etanaa edeltävät Kišin varhaiset kuninkaat on nimetty akkadilaisesti eläinten mukaan esim Zuqaqip "Skorpioni". Kuningasluettelon mukaan Kišin 12. kuningas Etana "nousi taivaaseen ja vakautti maat". Rouxin mukaan Etana olisi hallinnut niinkin aikaisin kuin 3000 eaa. Ensimmäinen aikalaiskaudelta peräisin olevilla arkeologisilla löydöillä historialliseksi varmistettu kuningas Enmebaragesi kaappasi perimätiedon mukaan itäisen elamin aseet. Tämä tapahtui noin 2700–2500 eaa.

Enmabaragesin poika Aga (Agga) oli Urukin kuninkaiden "kalastaja Dumuzin" ja Gilgamešin poliittinen vastustaja ja soti Gilgamešia vastaan. Kuningasluettelo ei mainitse esimerkiksi hamazin lyöneeksi väitettyä Utuqia/Uhubia ja Mesilimiä. Kišiä hallitsi yhdessä vaiheessa nainen, alkujaan kapakanpitäjä Kubau.

Kišin kuningas rakensi jossakin vaiheessa suurvallan ja monet kuninkaat sanoivat tämän jälkeen itseään "Kišin kuninkaiksi" eli kutsuivat itseään nimellä Lugal. Akkadin, Urin ja jopa jotkut Babylonin kuninkaat tunnettiin Kišin kuninkaina. Monet Kišin kuninkaat olivat seemiläisiä. Kišin jumaluus oli Zababa. Alkujaan suurvallan rakentaja Akkadin Sargon Suuri oli Kišin kuninkaan Ur-Zababan juomanlaskija.

Kišistä on löydetty eräitä vanhimpia tunnettuja kuvakirjoituksia, ajalta noin 3200 eaa.

## Lähteet

## Aiheesta muualla

*Kish (Ukhaimir) at The History of the Ancient Near East
Paja

**Pajaksi** sanotaan rakennusta, jossa seppä takoo vasaralla rautaa alasinta vasten ja valmistaa siitä erilaisia käyttö- tai koriste-esineitä.

Könnin mestarit valmistivat pajassa erilaisia karkea- ja hienotaontatöitä kelloihin ja käyttöesineihin. Nopankylässä, jossa oli 1869–1955 välisenä aikana Suomen suurin hevosajokaluteollisuus, työskenteli parhaana aikana jopa 30 seppää omassa pajassaan raudoittaen ajokaluja.

Pajan keskeisin kaluste oli ahjo, jossa rautaa kuumennetaan hehkuvilla hiilillä työstölämpöiseksi. Ahjo saatiin riittävän kuumaksi puhaltamalla hiiliin ilmaa palkeiden avulla. Ilman puhallus nostaa hiilien lämpötilaa hehkuvaksi ja kuumentaa raudan sen sulamispisteeseen asti.
Rumble Pak

**Rumble Pak** on Nintendo 64 -pelikonsolille tehty lisälaite. Se kytketään Nintendo 64:n ohjaimen laajennusporttiin, ja toimii kahdella AAA-paristolla.

Rumble Pak oli ensimmäinen massamarkkinoille suunnattu haptista palautetta käyttävä laite, eli laite joka tärisyttää peliohjainta riippuen siitä mitä pelissä tapahtuu. Esimerkiksi lähellä oleva räjähdys tai osuma pelaajan hahmoon saattaa aiheuttaa täräyksen. Julkaisun aikaan tätä ominaisuutta ei ollut missään muussa pelikonsolissa tai ohjaimessa, joten se oli varsin edistyksellinen ja merkittävä toiminto.

Nintendo myy "Rumble Pak"-nimellä myös Nintendo DS:n vastaavaa tärinälaajennusta.

## Historiaa
Rumble Pakin sai alun perin *[[Lylat wars]]* -pelin mukana ja sen jälkeen erillisenä. Kuitenkin vasta Raren kehittämä *[[GoldenEye 007]]* näytti mihin Rumble Pak pystyi. Pian Rumble Pak-yhteensopivuus löytyi miltei jokaisesta N64-pelistä, ja joistain peleistä tehtiin jopa uusia versioita, jotka tukivat Rumble Pakia.

Myöhemmin Sony kopioi Rumble Pakin idean, mutta jalosti sitä tekemällä kokonaan uuden ohjaimen pelikonsolilleen. DualShock -malli sisälsi tehokkaamman tärinän ja kaksi analogitikkua, jotka tekivät pelaamisesta sulavampaa.

Jokainen seuraavan sukupolven konsoli hyödynsi tärinäefektiä, ainoana poikkeuksena Sega Dreamcast, jonka ohjaimeen tuli asettaa Rumble Pakin kaltainen lisälaite.  

## Nintendo DS:n Rumble Pak

Nykyään Rumble Pakin saa myös Nintendo DS:lle. Tämä kytketään koneen Game Boy Advance-pelien porttiin. Ensimmäinen Rumble Pakia tukenut peli oli *[[Metroid Prime Pinball]]*, jonka mukana Rumble Pakia myös myytiin.
Star Wars: Bounty Hunter

**Star Wars: Bounty Hunter** on *[[Tähtien sota|Tähtien sodan]]* maailmaan sijoittuva videopeli. Se on Lucasartsin kehittämä sekä kustantama ja se on julkaistu Nintendo GameCubelle ja PlayStation 2:lle 6. joulukuuta 2002. Pelissä pelataan palkkionmetsästäjä Jango Fettillä.

Star Wars: Bounty Hunterin tarkoituksena on metsästää pimeää jediä, Komari Vosaa. Pelaaja taistelee myös useita muita vastuksia vastaan, kuten Montrossia ja Bando Goraa. Lisäksi pelissä on pienempiä tehtäviä, kuten siviilien seassa olevien metsästettävien tunnistaminen ja vangitseminen.
Lagaš

**Lagaš** oli merkittävä sumerilainen kaupunki Mesopotamiassa. Kaupunki sijaitsee nykyisen Dhi Qarin maakunnan alueella eteläisessä Irakissa Tigris- ja Eufrat-jokien puolivälissä. Kaupunki perustettiin Ubaid-kulttuurin aikana vuosien 5200–3500 eaa. välillä, ja siellä asuttiin vielä Parthian valtakaudella (247 eaa.–224 jaa.) Erään arvion mukaan Lagaš olisi ollut maailman suurin kaupunki noin vuosina 2075–2030 eaa.

## Sijainti, koko
Lagašin rauniokummun ala on noin 400–600 hehtaaria. Entemanan aikoinan Lagashissa asui 10&nbsp;000–30&nbsp;000 asukasta. Urukaginan aikana Lagašin alueella asui arviolta 24&nbsp;000–36&nbsp;000 ihmistä. Gudean aikaan Lagashin kuningaskunta ulottui 1600 neliökilometrin alueelle.

## Historia
Lagaš soti pitkään naapurinsa Umman kanssa rajasta.  

Noin vuonna 2410 vallan kaappasi Urukagina eli *Uru-inim-gina*, joka julistautui kuninkaaksi, ei enää "kaupunkiruhtinaaksi". Urukagina kaappasi luultavasti vallan papiston tuella. Urukagina alkoi toteuttaa uudistuksia vähentäen epäoikeudenmukaista rikkaiden ja hovin alamaisiin nähden harjoittamaa mielivaltaa ja riistoa. Urukagina toimi vastoin aiempaa perinnettä muutenkin suosien köyhää kansaa rikkaiden sijasta. Urukagina suosi muun muassa paimenia, kalastajia ja käsityöläisiä. Mutta toisaalta savitaulujen valossa näyttää siltä että vanhat ylimystön harjoittamat kansaa riistävät menettelytavat palasivat varsin pian takaisin. Urukaginan voitti nouseva Umman kuningas Lugalzaggesi, jonka jälkeen Akkad valtasi koko Sumerin.

Maailman vanhimmat lakitekstit attribuoidaan Urukaginalle vuodelle 2400 eaa., mutta itse lakitekstiä ei ole koskaan löydetty.

Akkadin vallan jälkeen Lagašin pappisruhtinas Gudea nousi valtaan ja loi kukoistavan valtion, ennen kuin Urin imperiumi liitti sen itseensä.

## Lähteet

## Aiheesta muualla
Star Wars: Masters of Teräs Käsi

**Star Wars: Masters of Teräs Käsi** on Lucasartsin julkaisema taistelupeli vuodelta 1997 ja se sijoittuu *[[Tähtien sota|Tähtien sodan]]* maailmaan. Peli oli pettymys useille peliä pelanneille. Useat pettyivät varsinkin samankaltaisuuteen Soul Bladen ja Tekkenin kanssa sekä huonoihin valosapelitaisteluihin.

## Hahmot
**Pelattavat hahmot**
* Luke Skywalker
* Arden Lyn
* Leia Organa
* Han Solo
* Chewbacca
* Boba Fett
* Hoar, hiekkakansaa
* Thok, Gamorrean vartija

**Salaiset hahmot**
* Darth Vader
* Prinsessa Leia (Jabban orja-asussa)
* Stormtrooper
* Mara Jade
* Jodo Kast

## Planeetat ja pelialueet
* Hiekkakansan kylä Tatooinella
* Hoth
* Bespinin Pilvikaupunki
* Dagobah
* Imperiumin linnoitus Coruscantilla
* Rancor Tatooinella
* Jäädytyskammio Bespinilla
* Endorin metsä

## Lähteet

## Aiheesta muualla
* Viralliset sivut
Khan Bonfils

**Kan (Khan) Bonfils** (1972 – 5. tammikuuta 2015 Lontoo) oli brittiläinen näyttelijä, joka näytteli jedimestari Saesee Tiiniä kolmessa *[[Tähtien sota]]* -elokuvassa. Hän esiintyi myös vuonna 2004 ilmestyneessä *[[Sky Captain and the World of Tomorrow]]* -elokuvassa.

## Lähteet

## Aiheesta muualla
*
Lylat Wars

**Lylat Wars** on Nintendon kehittämän *[[Star Fox]]* -pelisarjan toinen osa ja se julkaistiin vuonna 1997 Nintendo 64 -konsolille. Peli julkaistiin Euroopassa ja Australiassa nimellä *Lylat Wars*, mutta Yhdysvalloissa nimellä **Star Fox 64** (). Pelistä julkaistiin myös versio Rumble Pak -lisälaitteen kanssa.

Alun perin SNES:ille suunniteltu, julkaisematta jäänyt *[[Star Fox 2]]* sisälsi joitakin uusia ominaisuuksia, joita hyödynnettiin myöhemmin *Lylat Wars* -pelissä. Muun muassa Wolf O'Donnell -hahmo esiintyi ensimmäisen kerran *Star Fox 2:ssa*.

## Pelin idea
*Lylat Wars* on *[[Starwing]]in* tapaan raiteilla kulkeva avaruusräiskintä. Pelin juoni on melkein samanlainen kuin *Starwingissa*: Star Fox -tiimin tulee jälleen estää pahan Androssin suunnitelmat vallata Lylat-järjestelmä ja pelastaa Corneria-planeetta. Verrattuna *Starwingiin*, *Lylat Warsissa* on lukuisia uudistuksia. Pelin kenttien suorittamisjärjestys riippuu siitä miten hyvin kentät onnistuu suorittamaan: taitava pelaaja pääsee vaikeimmille planeetoille. Vaikeinta reittiä pelaamalla pääsee näkemään pelin vaihtoehtoisen loppuratkaisun. Jos jollakin planeetalla suoritettava tehtävä epäonnistuu, reitti jatkuu helpompia planeettoja kohti. Joillakin kentillä on kulkuneuvona Landmaster-tankki tai Blue Marine -sukellusvene Arwing-aluksen sijaan.

## Pelihahmot
* **[[Fox McCloud]]**, kettu, Star Fox -tiimin johtaja ja yksinpelin pelihahmo
* **[[Falco Lombardi]]**, kotka, Star Fox -tiimin äreä jäsen
* **[[Peppy Hare]]**, jänis, Star Fox -tiimin vanha ja kokenut jäsen, joka oli vanhankin Star Fox -tiimin jäsen.
* **[[Slippy Toad]]**, sammakko, Star Fox -tiimin jäsen, joka joutuu usein pulaan pelin aikana. 
* **[[James McCloud]]**, kettu, Fox McCloudin isä, joka johti ensimmäistä Star Fox -tiimiä
* **Andross**, apina, Venom-planeetan ilkeä hallitsija, joka haluaa vallata koko Lylat-järjestelmän
* **Kenraali Pepper**, koira, Cornerialainen upseeri, Star Fox -tiimin työnantaja
* **[[Wolf O'Donnell]]**, susi, Androssin kätyri ja Star Wolf -tiimin johtaja
* **Leon Powalski**, kameleontti, Star Wolf -tiimin jäsen
* **[[Pigma Dengar]]**, sika, Star Wolf -tiimin jäsen, alkuperäisen Star Fox -tiimin jäsen ja petturi
* **Andrew Oikonny**, apina, Star Wolf -tiimin jäsen
* **Katt Monroe**, kissa, auttaa Star Fox -tiimiä joillakin planeetoilla
* **Bill Grey**, husky, auttaa Star Fox -tiimiä yhdellä planeetalla
* **ROB 64**, robotti, joka auttaa Star Fox -tiimiä jos tarvikkeet, kuten pommit, loppuvat

## Aiheesta muualla
*
Star Wars Jedi Knight II: Jedi Outcast

**Star Wars Jedi Knight II: Jedi Outcast** on Tähtien sodan maailmaan sijoittuva videopeli, joka julkaistiin vuonna 2002. Se on Raven Softwaren kehittämä ja Lucasartsin ja Activisionin markkinoima ja kustantama. Se julkaistiin Windowsille, Macille, Nintendo GameCubelle ja Xboxille ja 24. syyskuuta 2019 Nintendo Switchille ja PlayStation 4:lle. 

Peli toimii Quake III:n pelimoottorilla. 

## Juoni
Kyle Katarn ja Jan Ors lähtevät tutkimaan erästä planeettaa ja löytävätkin iskusotilaiden vartioaseman (Outpost). He seuraavat johtolankoja ja pääsevät tai joutuvat Voiman pimeän puolen hallitsijan, Mr. Desannin jäljille. Desann kidnappaa Jan Orsin, ja Kyle Katarn joutuu lähtemään Desannin perään. Kyle tarvitsee jälleen jedivoimia ja käy Valley of the Jedissa niitä hakemassa. Desann tähtääkin juuri tähän ja lähettää joukkonsa Valley of the Jedihin. Pelin lopuksi Kyle Katarn ja Desann kohtaavat suuressa taistelussa vanhoilla raunioilla. 

## Lähdekoodit
Raven Software julkaisi pelin lähdekoodit avoimena lähdekoodina LucasArtsin sulkemisen jälkeen, mutta poisti ne myöhemmin koska arvion mukaan niissä oli mukana RAD Game Toolsin Bink-videokoodekki.

## Vastaanotto
IGN antoi pelin Windows-versiolle arvosanaksi 9/10 arvostelussaan vuonna 2002.

## Ääninäyttelijät

## Lähteet

## Aiheesta muualla
* 
*
Orli Shoshan

**Orli Shoshan** (s. 7. joulukuuta 1976 Tel Aviv, Israel) on israelilainen näyttelijä, joka on näytellyt jedimestari Shaak Titä kahdessa Tähtien sota -elokuvassa.

## Aiheesta muualla
*